CELEX: 62016CB0497
Language: lt
Date: 2017-03-02 00:00:00
Title: Byla C-497/16: 2017 m. kovo 2 d. Teisingumo Teismo (aštuntoji kolegija) nutartis (Nejvyšší soud České republiky (Čekijos Respublika) prašymas priimti prejudicinį sprendimą) baudžiamojoje byloje prieš Juraj Sokáč (Prašymas priimti prejudicinį sprendimą — Teisingumo Teismo procedūros reglamento 99 straipsnis — Narkotinių medžiagų pirmtakai (prekursoriai) — Reglamentas (EB) Nr. 273/2004 — 2 straipsnio a punktas — Sąvoka „į oficialų sąrašą įtraukta medžiaga“ — Vaistų neįtraukimas — Direktyva 2001/83/EB — 1 straipsnio 2 punktas — Sąvoka „vaistas“ — Vaistas, kurio sudėtyje yra efedrino ar pseudoefedrino — Reglamentas (EB) Nr. 111/2005 — 2 straipsnio a punktas — Sąvoka „į oficialų sąrašą įtraukta medžiaga“ — Priedas — Vaistų, kurių sudėtyje yra efedrino ar pseudoefedrino, įtraukimas — Reikšmės Reglamento (EB) Nr. 273/2004 taikymo sričiai nebuvimas)

29.5.2017   
            
            
               LT
            
            
               Europos Sąjungos oficialusis leidinys
            
            
               C 168/18
            
         2017 m. kovo 2 d. Teisingumo Teismo (aštuntoji kolegija) nutartis (Nejvyšší soud České republiky (Čekijos Respublika) prašymas priimti prejudicinį sprendimą) baudžiamojoje byloje prieš Juraj Sokáč
   (Byla C-497/16) (1)
   
   ((Prašymas priimti prejudicinį sprendimą - Teisingumo Teismo procedūros reglamento 99 straipsnis - Narkotinių medžiagų pirmtakai (prekursoriai) - Reglamentas (EB) Nr. 273/2004 - 2 straipsnio a punktas - Sąvoka „į oficialų sąrašą įtraukta medžiaga“ - Vaistų neįtraukimas - Direktyva 2001/83/EB - 1 straipsnio 2 punktas - Sąvoka „vaistas“ - Vaistas, kurio sudėtyje yra efedrino ar pseudoefedrino - Reglamentas (EB) Nr. 111/2005 - 2 straipsnio a punktas - Sąvoka „į oficialų sąrašą įtraukta medžiaga“ - Priedas - Vaistų, kurių sudėtyje yra efedrino ar pseudoefedrino, įtraukimas - Reikšmės Reglamento (EB) Nr. 273/2004 taikymo sričiai nebuvimas))
   (2017/C 168/23)
   Proceso kalba: čekų
   
      Prašymą priimti prejudicinį sprendimą pateikęs teismas
   
   
      Nejvyšší soud České republiky
   
   
      Šalis pagrindinėje baudžiamojoje byloje
   
   Juraj Sokáč
   
      Rezoliucinė dalis
   
   „Vaistai“, kaip jie suprantami pagal 2001 m. lapkričio 6 d. Europos Parlamento ir Tarybos direktyvos 2001/83/EB dėl Bendrijos kodekso, reglamentuojančio žmonėms skirtus vaistus, iš dalies pakeistos 2004 m. kovo 31 d. Europos Parlamento ir Tarybos direktyva 2004/27/EB, 1 straipsnio 2 punktą, kurių sudėtyje yra „į oficialų sąrašą įtraukt[os] medžiag[os]“, kaip tai suprantama pagal 2004 m. vasario 11 d. Europos Parlamento ir Tarybos reglamento (EB) Nr. 273/2004 dėl narkotinių medžiagų pirmtakų (prekursorių), iš dalies pakeisto 2013 m. lapkričio 20 d. Europos Parlamento ir Tarybos reglamentu (ES) Nr. 1258/2013, 2 straipsnio a punktą, kaip antai efedrino ir pseudoefedrino, išlieka nepriskirtini prie pastarojo reglamento taikymo srities įsigaliojus Reglamentui Nr. 1258/2013 ir 2013 m. lapkričio 20 d. Europos Parlamento ir Tarybos reglamentui (ES) Nr. 1259/2013, kuriuo iš dalies keičiamas Tarybos reglamentas (EB) Nr. 111/2005, nustatantis prekybos narkotinių ir psichotropinių medžiagų pirmtakais (prekursoriais) tarp Bendrijos ir trečiųjų šalių stebėsenos taisykles.
   
      (1)  OL C 22, 2017 1 23.